open-index/open-wikipedia-markdown huggingface dataset:
CBS Corporation

***CBS Corporation*** bija multinacionāla ASV mediju kompānija, kas darbojās televīzijas un radio apraidē, izdevējdarbību un reklāmas biznesā. Tā tika izveidota 2005. gada 31. decembrī kā sākotnējā ''Viacom'' juridiskā pēctece pēc otrā ''Viacom'' atdalīšanas. Gan *CBS Corporation*, gan otro *Viacom* kontrolēja *[[National Amusements]]*, kinoteātru kompānija, kas piederēja miljardierim Samneram Redstounam. Jaunā uzņēmuma akcijas kotēja Ņujorkas fondu biržā 2006. gada 3. janvārī.

*CBS Corporation* aktīvi un darbības jomas ietvēra virszemes televīzijas (CBS un *[[The CW]]*) apraide, televīzijas raidījumu producēšana (*[[CBS Studios|CBS Television Studios]]*) un izplatīšana (*[[CBS Media Ventures|CBS Television Distribution]]*), izdevējdarbība (*Simon & Schuster*), maksas kabeļtelevīzijas (*[[Showtime]]*) apraide un mūzikas ierakstu kompānija (*CBS Records*), kas iepriekš piederēja pirmajam *Viacom*. *CBS Corporation* 2009. gadā bija pasaulē astotais lielākais izklaides uzņēmums pēc ieņēmumiem, un tā galvenā mītne atradās Manhatanā, Ņujorkā.

*National Amusements* 2016. gada 29. septembrī nosūtīja vēstuli *Viacom* un *CBS Corporation*, aicinot abus uzņēmumus atkalapvienoties vienā uzņēmumā, pamatojot to ar ekonomiskiem apsvērumiem. Pēc tiesvedības un ilgstošām apvienošanās sarunām, *CBS Corporation* kopīgi ar Viacom 2019. gada 13. augustā paziņoja, ka uzņēmumi atkalapvienosies līdz 2019. gada beigām, gaidot normatīvo aktu un akcionāru apstiprinājumu, lai izveidotu *ViacomCBS* (tagad pazīstams kā *[[Paramount Global]]*). Apvienošanās apstiprināja ASV Federālā tirdzniecības komisija. Apvienošanu pabeidza 2019. gada 4. decembrī.

## Atsauces

## Ārējās saites
Hons Pačeko

**Hoans Pačeko Dosagarats** (, dzimis ) ir spāņu futbolists, kurš spēlē aizsarga pozīcijā. Kopš 2025. gada Pačeko spēlē Spānijas *[[La Liga]]* komandā *[[Deportivo Alavés]]*, kas viņu īrē no Sansevastjanas "Real Sociedad".

Ar Spānijas futbola izlasi izcīnījis zelta medaļu 2024. gada vasaras olimpiskajās spēlēs.

## Sasniegumi
**Real Sociedad**

* Vasaras olimpiskās spēles zelta medaļa: 2024

## Ārējās saites
Marks Pubiļs

**Marks Pubiļs Pahess** (, dzimis ) ir spāņu futbolists, kurš spēlē labās malas aizsarga pozīcijā. Kopš 2025. gada Pubiļs spēlē Spānijas *[[La Liga]]* komandā Madrides "Atletico".

Iepriekš pārstāvējis Spānijas komandas *[[Levante UD|Levante]]* un *[[UD Almería|Almería]].*

Ar Spānijas futbola izlasi izcīnījis zelta medaļu 2024. gada vasaras olimpiskajās spēlēs.

## Sasniegumi
**Spānija**

* Vasaras olimpiskās spēles zelta medaļa: 2024

## Ārējās saites
Zemfrekvences filtrs

[thumb|250px|Vienkārša elektroniskā zemfrekvences filtra shēma, balstīta uz [RC ķēde|RC ķēdi]]
**Zemfrekvences filtrs** ir filtrs, kas izlaiž cauri signālus, kuru frekvence ir zemāka par izvēlēto robežfrekvenci, un vājina signālus, kuru frekvences ir augstākas par robežfrekvenci. Šādus filtrus var izveidot kā vienkāršas analogās shēmas, vai arī sarežģītas programmvadāmas digitālas ierīces. Var būt arī akustiskie, elektromehāniskie un citu veidu filtri.

Skaņas viļņiem kā zemfrekvences filtrs var kalpot jebkura cieta barjera. Piemēram, aiz sienas vai slēgtā automašīnā skanošai mūzikai labi dzirdami "basi", bet augstās frekvences tiek nofiltrētas.

Elektroniskos zemfrekvences filtrus izmanto sprieguma pulsāciju nogludināšanai maiņstrāvas taisngriežu izejā, frekvenču joslu atdalīšanai akustiskajās sistēmās, dažādu augstfrekvences traucējumu ierobežošanai datu pārraides sistēmās un citur.
Migels Gutjerress

**Migels Gutjerress Ortega** (; dzimis ) ir spāņu futbolists, kurš spēlē kreisās malas aizsarga pozīcijā. Kopš 2025. gada Gutjerress spēlē Itālijas A sērijas komandā *[[SSC Napoli|Napoli]]*.

Iepriekš spēlējis Spānijas komandās Madrides "Real" un *[[Girona FC|Girona]]*. Ar "Real" komandu uzvarējis 2021.—2022. gada UEFA Čempionu līgas sezonā.

Ar Spānijas futbola izlasi izcīnījis zelta medaļu 2024. gada vasaras olimpiskajās spēlēs.

## Sasniegumi
**Real Madrid**

* UEFA Čempionu līga: 2021—22

**Spānija**

* Vasaras olimpiskās spēles zelta medaļa: 2024

## Ārējās saites
Boeing 737 avārija Viļņā

**''Boeing 737'' avārija Viļņā** notika 2024. gada 25. novembra rītā, kad ''Boeing 737-476'' kravas lidmašīna nogāzās netālu no Viļņas lidostas Naujininku seņūnijā. Lidaparāts bija ceļā no Vācijas, Leipcigas lidostas uz Viļņas lidostu, to kurjerdienesta DHL uzdevumā apkalpoja Spānijas kompānija *[[Swiftair]]*. Tuvojoties lidostai, lidmašīna ietriecās zemē netālu no skrejceļa, atlūzas skārušas un aizdedzinājušas divstāvu dzīvojamo ēku. Viens apkalpes loceklis gāja bojā, bet vēl trīs tika ievainoti. Nav ziņots, ka būtu cietuši cilvēki uz zemes.

## Lidaparāts
Avārijā iesaistītā lidmašīna, kas ražota 1993. gadā, bija *Boeing 737-476SF* ar reģistrācijas numuru EC-MFE un sērijas numuru 24445. To darbināja divi *CFM International CFM56-3C1* dzinēji. To DHL uzdevumā apkalpoja spānijas kompānija *Swiftair*.

## Avārija
Lidmašīna pacēlās 25. novembrī plkst. 04.08 (03.08 pēc vietējā laika) no DHL centra Leipcigas lidostā. Negadījums notika plkst. 5.28 no rīta aptuveni 1,3 kilometrus uz ziemeļiem no Viļņas lidostas. Pēdējā saziņa starp torni un DHL lidaparātu notikusi pāris minūtes pirms avārijas. Tornis lidmašīnai nodeva informāciju par laikapstākļiem. Pirms tam dispečeri ar gaisa kuģa apkalpi sarunājās par nolaišanās trajektoriju.

Lidmašīna nokrita netālu no lidostas, pēc nokrišanas notika eksplozija, pēc kuras lidmašīna slīdēja vairākus simtus metru. Atlūzu dēļ aizdegās dzīvojamā ēka, netālu esošas noliktavas un automašīna. No avārijā skartās mājas tika neskarti evakuēti 13 cilvēki. Ugunsgrēks tika lokalizēts apmēram divu stundu laikā. Viļņas iedzīvotājiem tika izsūtīti ārkārtas situāciju brīdinājumi un aicinājums izvairīties no katastrofas apkārtnes, kur tika slēgta satiksme.

Lidaparātā atradās četras personas — divi piloti un divi apkalpes locekļi. Viens pilots gāja bojā, viņš identificēts kā Spānijas pilsonis. Pārējie trīs apkalpes locekļi bija Lietuvas, Vācijas un vēl viens Spānijas pilsonis. Viens no izdzīvojušajiem bija kritiskā stāvoklī.

## Izmeklēšanas gaita
Lietuvas policija paziņojusi, ka par notikušo uzsākts kriminālprocess, bet Lietuvas Nacionālā krīžu vadības centra direktors Vilmants Vitkausks norāda, ka pašlaik tiek uzskatīts, ka negadījumu izraisīja tehnisks iemesls, kas radies apkopes rezultātā, taču preses konferencē Lietuvas policijas ģenerālkomisārs Arūns Paulausks apgalvoja, ka ir izvirzītas dažādas notikuma versijas — iespējama tehniska kļūme, cilvēciska kļūda un nav izslēgta arī terorakta iespējamība.

Vācijas drošības iestādes avārijas izmeklēšanai ir norīkojušas četrus izmeklētājus, kā arī ir ziņots, ka Lietuvā ieradīsies divi izmeklētāji no Spānijas.

## Atsauces
Džims Abrahamss

**Džeimss Stīvens Abrahamss** (; dzimis , miris ) bija ASV kinorežisors, producents un scenārists, labāk zināms kā Cukers, Abrahamss un Cukers apvienības biedrs.

## Dzīvesgājums
Džeimss Stīvens Abrahamss piedzima  ebreju ģimenē Viskonsinā.

Viņš vislabāk zināms ar parodiju filmām, ko sarakstījis un producējis kopā ar brāļiem Džeriju Cukeru un Deivisu Cukeru, starp kurām ir "Lidmašīna!" (1980). Par šo filmu kopā ar brāļiem Cukeriem ieguva Amerikas scenāristu ģildes balvu, kā arī bija nominēts BAFTA kino balvai par labāko scenāriju. Par scenāriju televīzijas seriālam *[[Police Squad!]]* (1982) visus trīs nominēja ''Emmy'' balvai. Sadarbībā ar Cukeriem pēc seriāla *Police Squad!* sižeta tapa  filmu sēriju "Kailais ierocis" (*The Naked Gun*) — filma "Kailais ierocis" (1988), "Kailais ierocis 2 ½: baiļu smarža" (1991) un "Kailais ierocis 33 1/3" (1994). Režisējis tādas filmas kā *[[Big Business]]* (1988), "Karstgalvji" (1991) un sīkvelu "Karstgalvji 2" (*Hot Shots! Part Deux*, 1993). 

Abrahamss nomira savās mājās Santamonikā, Kalifornijā, , 80 gadu vecumā.

## Atsauces

## Ārējās saites
Žaunu loki

thumb|Embrija shematisks attēlojums, atzīmēti pirmais, otrais un trešais žaunu loki
**Žaunu loki** (latīņu: *arcus branchiáles vai arcus visceráles*) ir embrionālas struktūras, kas sastopamas visu mugurkaulnieku attīstības sākumposmā. Šie loki attīstās no mezodermas un neiroektodermas šūnām, un tiem ir būtiska loma galvas un kakla orgānu, kā arī dažu kaulu, muskuļu un asinsvadu veidošanā. Lai gan pieaugušiem cilvēkiem žaunu loki nav redzami, tie ir nozīmīgi galvas un kakla anatomijas attīstībā. Cilvēkiem un citiem sauszemes mugurkaulniekiem žaunu loki nav saistīti ar elpošanu, kā tas ir zivīm, bet gan veido struktūras, kas pilda citas funkcijas.

Cilvēka embrijā attīstās seši žaunu loki, bet piektais loks parasti regresē un neattīstās tālāk.

## Žaunu loku nozīme evolūcijā
Zivīm un citām ūdens mugurkaulnieku sugām žaunu loki attīstās par žaunām, kas ir būtiskas elpošanai.

## Ārējās saites
Gudrības zobs

thumb|Gudrības zobi cilvēka mutē, bērniem tādu nav
**Gudrības zobs** ir trešais un pēdējais molārs (lielais dzeroklis), kas parasti izšķiļas cilvēka mutes dobuma zobu rindas aizmugurē vecumā no 17 līdz 25 gadiem, un to nosaukums cēlies no pieņēmuma, ka šajā vecumā cilvēks ir jau pietiekami nobriedis un gudrs. Parasti cilvēkiem katrā žokļa pusē ir viens gudrības zobs — kopumā četri, taču dažiem cilvēkiem var nebūt neviena, savukārt citiem var būt mazāk vai vairāk nekā četri.
thumb|Visi četri gudrības zobi
Šie zobi ir evolūcijas palieka (rudiments), kas sākotnēji palīdzēja senajiem cilvēkiem apstrādāt cietu pārtiku, bet mūsdienās tiem bieži vien nav funkcionālas nozīmes un tie var izraisīt dažādas zobu veselības problēmas. Mūsdienu cilvēka žoklis bieži ir par mazu, lai pilnībā izšķiltos visi četri gudrības zobi. Tas var izraisīt saspiešanos, nepareizu zoba novietojumu vai daļēju šķilšanos. Gudrības zobus ir grūti tīrīt to atrašanās vietas dēļ, kas palielina kariesa un smaganu slimību risku.

Ja gudrības zobi rada problēmas, zobārsti bieži iesaka tos izņemt. Procedūra var būt salīdzinoši vienkārša vai sarežģīta, atkarībā no zoba novietojuma un sakņu struktūras. Gudrības zobu izņemšana ir izplatīta procedūra, kuru parasti veic vietējā anestēzijā. Pēc izņemšanas var būt īslaicīga pietūkšana un diskomforts, taču komplikācijas ir reti sastopamas. Dažos gadījumos tie var funkcionēt līdzīgi citiem zobiem, tāpēc daži zobārsti izvēlas tos neizņemt, ja tie nerada problēmas.

## Ārējās saites
Romas Gallija

thumb|Gallija Romas impērijas sastāvā
**Romas Gallija** bija teritorija, kas ietilpa Romas Republikas un Romas impērijas sastāvā pēc tās iekarošanas 1. gadsimtā pirms mūsu ēras. Tā aptvēra reģionus mūsdienu Francijas, Beļģijas, Šveices, Itālijas ziemeļu, Nīderlandes dienvidu un Vācijas rietumu teritorijās.

Gallija bija apdzīvota galvenokārt ķeltu ciltīm, kuras romieši sauca par galliem. Šīs ciltis bija militāri spēcīgas, taču bieži vien nebija vienotas. Gallijas iekarošana notika Jūlija Cēzara vadībā laikā no 58. līdz 50. gadam pirms mūsu ēras, un tā tika aprakstīta viņa darbā *"Komentāri par Gallijas karu"*. Cēzars sakāva vairākas ķeltu cilšu apvienības, kas nostiprināja Romas kontroli pār reģionu.

Pēc Romas impērijas sabrukuma Galliju 5. gadsimtā iekaroja franki, kas izveidoja Franku karalisti — priekšgājēju mūsdienu Francijai.

## Ārējās saites
Kombatants

**Kombatants** (no  — ‘cīnīties’) ir starptautiskajām konvencijām, likumiem, tiesībām un pienākumiem pakļauta persona, kas piedalās karadarbībā, parasti kādas valsts bruņoto spēku sastāvā. To statusu un tiesības reglamentē starptautiskās humanitārās tiesības, jo īpaši 1949. gada Ženēvas konvencijas un to papildprotokoli. Kombatanti var būt kā bruņoto spēku karavīri, tā arī partizāni, pretošanās kustību dalībnieki u.c.

Teroristi vai bruņotas grupas bez oficiālas vadības netiek uzskatītas par kombatantiem, viņiem nav tādu tiesību kā regulāriem kombatantiem, piemēram, uz karagūstekņa statusu. Kombatanta statuss ir būtisks, lai atšķirtu karavīrus no civiliedzīvotājiem, tādējādi nodrošinot civiliedzīvotāju aizsardzību karadarbības laikā. Tomēr mūsdienu konflikti, kuros bieži piedalās neregulāras bruņotas grupas vai teroristiskas organizācijas, sarežģī kombatanta statusa piemērošanu.

## Tiesības un pienākumi

### Kombatantu tiesības

* kombatantiem ir tiesības piedalīties karadarbībā un uzbrukt pretinieka militārajiem mērķiem.
* gadījumā, ja viņi tiek sagūstīti, viņi iegūst karagūstekņa statusu un viņus aizsargā Ženēvas konvencijas.

### Kombatantu pienākumi

* ievērot starptautiskās humanitārās tiesības, piemēram, neaizskart civiliedzīvotājus, neizmantot nehumānas ieroču formas un neslepus piedalīties karadarbībā.

## Atsauces

## Ārējās saites
Koferdams

thumb|Koferdams pacienta mutē
**Koferdams** ir medicīnisks instruments, ko izmanto zobārstniecībā, lai izolētu vienu vai vairākus zobus procedūras laikā. Tas palīdz radīt sausāku un kontrolētāku vidi mutes dobumā, kas ir īpaši svarīgi dažu ārstēšanas veidu veikšanai.

Koferdama vēsture aizsākās 19. gadsimta vidū, kad zobārsti meklēja veidus, kā uzlabot zobu ārstēšanas kvalitāti un radīt sausāku darba vidi. Koferdamu izgudroja amerikāņu zobārsts Sanfords Barnums (*Sanford Christie Barnum*). Viņš izstrādāja šo metodi, lai izolētu ārstējamos zobus, jo siekalu un mitruma klātbūtne ietekmēja zobu ārstēšanas kvalitāti.

## Ārējās saites
Trešā reiha ģerbonis (1935—1945)

**Trešā reiha ģerbonis** tika lietots no 1935. līdz 1945. gadam, bija viens no nacistiskās Vācijas simboliem un tika izmantots gan kā oficiāls valsts ģerbonis, gan NSDAP emblēma ar nelielām variācijām. Trešā reiha ģerbonis tika ieviests 1935. gadā, aizstājot Veimāras Republikas simbolus, lai nostiprinātu nacionālsociālisma ideoloģiju un veidotu vienotu identitāti. Šis simbols tika plaši izmantots uz oficiāliem dokumentiem, monētām, zīmogu drukām un propagandas materiāliem. Pēc Otrā pasaules kara beigām 1945. gadā šie simboli tika aizliegti, un Vācijā to izmantošana mūsdienās ir stingri regulēta saskaņā ar likumiem, kas aizliedz nacistiskās simbolikas izmantošanu.

Centrālais elements bija majestātisks ērglis, kas simbolizēja spēku, varu un tradīciju. Ērglis bija attēlots ar izplestiem spārniem, kas sniedzās uz augšu, un ar asu, iespaidīgu skatienu. Ērglis turēja savos nagos vairogu, kurā atradās svastika — nacistiskās partijas un ideoloģijas simbols. Svastika bija izvietota uz balta fona un kontrastēja ar apkārtējo dizainu.

## Variācijas
* Valsts versija (*Reichsadler*): Ērglis bija pagriezts ar galvu pa labi, un simbols tika izmantots kā valsts ģerbonis.
* Partijas versija (*Parteiadler*): Ērglis bija pagriezts ar galvu pa kreisi, un to izmantoja nacistiskās partijas simbolikai.

Attēls:Parteiadler Nationalsozialistische Deutsche Arbeiterpartei (1933–1945).svg|*Parteiadler*


## Skatīt arī
* Trešā reiha karogs (1935—1945)

## Atsauces

## Ārējās saites
Čivava

**Čivava** () var būt:
* Čivava — Meksikas štats
* Čivava — pilsēta Meksikā
* čivava — suņu šķirne
Pablo Barrjoss

**Pablo Barrjoss Rivass** (, dzimis ) ir spāņu futbolists, kurš spēlē pussarga pozīcijā un pārstāv Spānijas futbola izlasi. Kopš 2022. gada Barrjoss spēlē Spānijas *[[La Liga]]* komandā Madrides "Atletico".

Spānijas futbola izlases rindās debitējis 2024. gadā. Pārstāvējis izlasi 2024. gada vasaras olimpiskajās spēlēs, kur ar izlasi izcīnīja zelta medaļu.

## Sasniegumi
**Spānija**

* Vasaras olimpiskās spēles zelta medaļa: 2024

## Ārējās saites
Benjats Turrjentess

**Benjats Turrjenress Imass** (, dzimis ) ir spāņu futbolists, kurš spēlē pussarga pozīcijā. Kopš 2021. gada Turrjentess spēlē Spānijas *[[La Liga]]* komandā Sansevastjanas "Real Sociedad".

Ar Spānijas futbola izlasi izcīnījis zelta medaļu 2024. gada vasaras olimpiskajās spēlēs.

## Sasniegumi
**Spānija**

* Vasaras olimpiskās spēles zelta medaļa: 2024

## Ārējās saites
Samu Agehova

**Samuels Omorodions Agehova** (; dzimis ) ir spāņu futbolists, kurš spēlē uzbrucēja pozīcijā un pārstāv Spānijas futbola izlasi. Kopš 2024. gada Agehova spēlē Portugāles Premjerlīgas komandā *[[FC Porto|Porto]]*.

Iepriekš pārstāvējis Spānijas komandas *[[Granada CF|Granada]]*, Madrides "Atletico" un *[[Deportivo Alavés|Alavés]]*.

Spānijas futbola izlases rindās debitējis 2024. gadā. Ar izlasi izcīnījis zelta medaļu 2024. gada vasaras olimpiskajās spēlēs.

## Sasniegumi
**Spānija**

* Vasaras olimpiskās spēles zelta medaļa: 2024
* UEFA Nāciju līga finālists: 2024—25
## Atsauces

## Ārējās saites
Hidemasa Morita

**Hidemasa Morita** (, dzimis ) ir japāņu futbolists, kurš spēlē pussarga pozīcijā un pārstāv Japānas futbola izlasi. Kopš 2022. gada Morita spēlē Portugāles Premjerlīgas komandā *[[Sporting CP]]*.

Iepriekš spēlējis Japānas komandā *[[Kawasaki Frontale]]* un Portugāles komandā *[[CD Santa Clara|Santa Clara]]*.

Japānas futbola izlases rindās debitējis 2018. gadā. Pārstāvējis izlasi 2022. gada FIFA Pasaules kausā un 2023. gada Āzijas kausā.

## Sasniegumi
**Kawasaki Frontale**

* J1 League: 2018, 2020
* Japānas kauss: 2020
* Japānas līgas kauss: 2019
* Japānas Superkauss: 2019

**Sporting CP**

* Portugāles Premjerlīga: 2023–24

## Ārējās saites
Pedru Gonsalvešs

**Pedru Antoniu Perreira Gonsalvešs** (, dzimis ) ir portugāļu futbolists, kurš spēlē pussarga pozīcijā un pārstāv Portugāles futbola izlasi. Kopš 2020. gada Gonsalvešs spēlē Portugāles Premjerlīgas komandā *[[Sporting CP]]*.

Iepriekš pārstāvējis Anglijas komandu Vulverhemptonas "Wanderers" un Portugāles komandu *[[FC Famalicão|Famalicão]]*.

Portugāles futbola izlases rindās debitējis 2021. gadā. Pārstāvējis izlasi 2020. gada Eiropas čempionātā.

## Sasniegumi
**Sporting CP**

* Portugāles Premjerlīga: 2020–21, 2023–24
* Taça da Liga: 2020–21, 2021–22
* Supertaça Cândido de Oliveira: 2021

**Portugāle**

* UEFA Nāciju līga: 2024—25
## Atsauces

## Ārējās saites
Vangelis Pavlidis

**Vangelis Pavlidis** (, dzimis ) ir grieķu futbolists, kurš spēlē uzbrucēja pozīcijā un pārstāv Grieķijas futbola izlasi. Kopš 2024. gada Pavlidis spēlē Portugāles Premjerlīgas komandā Lisabonas "Benfica".

Iepriekš pārstāvējis Vācijas komandas *[[VfL Bochum]]* un Dortmundes "Borussia" II, kā arī Nīderlandes komandas *[[Willem II (futbola klubs)|Willem II]]* un *[[AZ Alkmaar]]*.

Grieķijas futbola izlases rindās debitējis 2019. gadā.

## Ārējās saites
Leandro Barreiro

**Leandro Barreiro Martinss** (, dzimis ) ir Luksemburgas futbolists, kurš spēlē pussarga pozīcijā un pārstāv Luksemburgas futbola izlasi. Kopš 2024. gada Barreiro spēlē Portugāles Premjerlīgas komandā Lisabonas "Benfica".

Iepriekš no 2019. līdz 2024. gadam spēlējis Vācijas Bundeslīgas komandā *[[1. FSV Mainz 05|FSV Mainz 05]]*.

Luksemburgas futbola izlases rindās debitējis 2018. gadā.

## Ārējās saites
Isa Kaborē

**Isa Kaborē** (, dzimis ) ir Burkinafaso futbolists, kurš spēlē labās malas aizsarga pozīcijā un pārstāv Burkinafaso futbola izlase. Kopš 2025. gada Kaborē spēlē Anglijas čempionāta komandā *[[Wrexham A.F.C.|Wrexham]]*, kas viņu īrē no *[[Manchester City F.C.|Manchester City]]*.

Iepriekš spēlējis Beļģijas komandā *[[KV Mechelen|Mechelen]]*, Francijas komandās *[[Troyes AC|Troyes]]* un Marseļas "Olympique", Anglijas komandā *[[Luton Town F.C.|Luton Town]]*, Portugāles komandā Lisabonas "Benfica" un Vācijas komandā Brēmenes "Werder".

Burkinafaso futbola izlases rindās debitējis 2019. gadā. Pārstāvējis izlasi 2021. un 2023. gada Āfrikas Nāciju kausā.

## Sasniegumi
**Manchester City**

* FA Community Shield: 2024

## Ārējās saites
Lasina Traore

**Lasina Šamsts Sudins Franks Traore** (, dzimis ) ir Burkinafaso futbolists, kurš spēlē uzbrucēja pozīcijā un pārstāv Burkinafaso futbola izlasi. Kopš 2021. gada Traore spēlē Ukrainas Premjerlīgas komandā Doneckas "Šahtar".

Iepriekš spēlējis Nīderlandes komandā Amsterdamas "Ajax", kur divas reizes kļuvis par *[[Eredivisie]]* uzvarētāju.

Burkinafaso futbola izlases rindās debitējis 2017. gadā.

## Sasniegumi
**Ajax**

* Eredivisie: 2018—19, 2020—21
* Nīderlandes kauss: 2018—19, 2020—21

**Shakhtar Donetsk**

* Ukrainas Premjerlīga: 2022—23, 2023—24
* Ukrainas kauss: 2023—24
* Ukrainas Superkauss: 2021

## Ārējās saites
Aviācijas bumba

thumb|Otrā pasaules kara vācu aviācijas bumbas, pa kreisi — kaujas, pa labi — betona mācību bumbas (kalibrs 250 un 50 kg)
**Aviācijas bumba** ir sprāgstvielu piepildīts lādiņš, kas tiek nomests no lidaparātiem, lai iznīcinātu noteiktus mērķus uz zemes, ūdens vai citos objektos. Tā ir viens no gaisa kara ieroču veidiem, ko izmanto militārās operācijās, un tās darbības princips balstās uz brīvo krišanu vai precīzas vadības tehnoloģijām. Aviācijas bumbas ir piemērotas dažādām taktiskām situācijām, sākot no punktveida triecieniem līdz plašai teritoriju iznīcināšanai.

Aviācijas bumbas pirmo reizi tika izmantotas Pirmā pasaules kara laikā, galvenokārt manuāli mestas no gaisa baloniem vai lidmašīnām. Otrā pasaules kara laikā tās ieguva stratēģisku nozīmi, piemēram, plašajos bombardēšanas uzbrukumos. Aukstā kara laikā attīstījās vadāmās un kodoltehnoloģijas, ieviešot modernākas bumbas, kuras šodien tiek pielietotas dažādās militārās operācijās.

Aviācijas bumbas ir nozīmīgs spēka elements, bet tās arī rada būtisku draudu civiliedzīvotājiem konflikta zonās. Šī iemesla dēļ to izmantošana ir stingri reglamentēta starptautiskās tiesībās, tostarp Ženēvas konvencijās.

## Aviācijas bumbu veidi

* Brīvkrītošās bumbas — tiek mestas no lidmašīnām bez vadības sistēmas, tās paļaujas uz gravitāciju un sākotnējo trajektoriju
* Regulējamās bumbas — aprīkotas ar vadības sistēmām (piemēram, GPS, lāzeru, infrasarkano starojumu), lai precīzi trāpītu mērķī
* Taktiskās bumbas — paredzētas specifiskiem militāriem mērķiem (piemēram, bunkuru iznīcināšanai)
* Stratēģiskās bumbas — paredzētas plašiem postījumiem, piemēram, pilsētās vai lielos infrastruktūras objektos
* Kodolsprāgstvielas bumbas — aprīkotas ar kodolieročiem
* Klāstveida bumbas — sadalās vairākos mazākos elementos, lai iznīcinātu plašāku teritoriju

## Ārējās saites
Ivans Markano

**Ivans Markano Sjerra** (, dzimis ) ir spāņu bijušais futbolists, kurš spēlēja centra aizsarga pozīcijā.

Savas karjeras laikā spēlējis Spānijas komandās *[[Racing de Santander|Racing Santander]]*, *[[Villarreal CF|Villarreal]]* un *[[Getafe CF|Getafe]]*, Grieķijas komandā Pirejas "Olympiacos", Krievijas komandā Kazaņas "Rubin", Itālijas komandā *[[AS Roma|Roma]]* un Portugāles komandā *[[FC Porto|Porto]].*

## Sasniegumi
**Olympiacos**

* Grieķijas Superlīga: 2011—12, 2013—14
* Grieķijas kauss: 2011—12

**Rubin Kazan**

* Krievijas Superkauss: 2012

**Porto**

* Portugāles Premjerlīga: 2017—18, 2019—20, 2021—22
* Portugāles kauss futbolā: 2019—20, 2021—22, 2022—23
* Taça da Liga: 2022—23
* Supertaça Cândido de Oliveira: 2022

## Ārējās saites
Stīvens Euštakiu

**Stīvens Antunešs Euštakiu** (, dzimis ) ir portugāļu izcelsmes Kanādas futbolists, kurš spēlē pussarga pozīcijā un pārstāv Kanādas futbola izlasi. Kopš 2022. gada Euštakiu spēlē Portugāles Premjerlīgas komandā *[[FC Porto|Porto]]*.

Iepriekš spēlējis Portugāles komandās *[[Nazarenos]]*, *[[SCU Torreense|Torreense]]*, *[[Leixões SC|Leixões]]*, *[[GD Chaves|Chaves]]* un *[[FC Paços de Ferreira|Paços Ferreira]]*, kā arī Meksikas komandā *[[Cruz Azul]]*.

Kanādas futbola izlases rindās debitējis 2019. gadā. Pārstāvējis izlasi 2022. gada FIFA Pasaules kausā.

## Sasniegumi
**Porto**

* Portugāles Premjerlīga: 2021—22
* Portugāles kauss futbolā: 2021—22, 2022—23, 2023—24
* Taça da Liga: 2022—23
* Supertaça Cândido de Oliveira: 2022, 2024

## Ārējās saites
Izraēlas zeme

**Izraēlas zeme** (ivritā: אֶרֶץ יִשְׂרָאֵל — *Eretz Yisrael*), arī **Apsolītā zeme**, ir termins, kas vēsturiski un reliģiski apzīmē teritoriju, kas atrodas Tuvajos Austrumos, galvenokārt mūsdienu Izraēlas un Palestīnas autonomijas teritorijā. Šai zemei ir dziļa nozīme ebreju, kristiešu un musulmaņu tradīcijās un kultūrās. Tā ir vēsturiska un reliģiska koncepcija, kas saistīta ar ebreju tautas saknēm un Bībeles stāstiem.

Izraēlas zeme tiek uzskatīta par Dieva solīto zemi ebreju tautai. Bībelē tā aprakstīta kā teritorija, ko Dievs deva Ābramam un viņa pēctečiem (Radīšanas grāmata 12:7). Tās robežas dažādos Bībeles avotos tiek definētas atšķirīgi, bieži ietverot teritorijas starp Vidusjūru, Jordānas upi un daļēji pat vēl plašākas.

Teritorija kalpoja par senebreju valstu centru (aptuveni 11.—6. gs. p.m.ē.). Pēc Jūdejas sacelšanās romieši 2. gadsimtā šo teritoriju pārdēvēja par Palestīnu, lai izdzēstu jūdu identitāti. Viduslaikos tā bija daļa no Arābu kalifātiem, vēlāk Krustnešu valstīm un Osmaņu impērijas.

19. gadsimta beigās *Eretz Yisrael* kļuva par centrālo ideju cionisma kustībai, kas aicināja ebrejus atgriezties vēsturiskajā dzimtenē, un 1948. gadā tika izveidota Izraēlas Valsts, kas aptver daļu no vēsturiskās Izraēlas zemes. Politiski un reliģiski pastāv konflikts starp ebrejiem un Palestīnas arabiem par teritorijas piederību.

## Ārējās saites
Regulārā armija

**Regulārā armija** ir valsts oficiālie bruņotie spēki, kas ir pastāvīgi izveidoti un profesionāli apmācīti. Tā tiek uzturēta neatkarīgi no ārkārtas situācijām vai kara laika, atšķirībā no neregulāriem spēkiem, piemēram, brīvprātīgo vienībām, milicijām vai rezervistiem, kas tiek mobilizēti tikai specifiskās situācijās.

Regulārā armija ir juridiski apstiprināta un tiek finansēta no valsts budžeta. Tās darbība parasti ir reglamentēta ar konstitūciju vai īpašiem likumiem.

## Ārējās saites
Bioinženierija

**Bioloģiskā inženierija** jeb **bioinženierija** ir zinātnes un inženierijas nozare, kas apvieno bioloģijas, ķīmijas, fizikas, matemātikas un datorzinātņu principus, lai izstrādātu tehnoloģijas un procesus dzīvo organismu izpētei, uzlabošanai un pielietošanai. Tā ietver plašu jomu klāstu, sākot no biomedicīnas iekārtu izstrādes un audu inženierijas līdz sintētiskajai bioloģijai un ekoloģisko sistēmu optimizācijai. Šī multidisciplinārā pieeja padara bioinženieriju par vienu no svarīgākajām un straujāk augošajām zinātnes nozarēm 21. gadsimtā.

## Nozares galvenās jomas

### Biomedicīniskā inženierija

Biomedicīniskās inženierijas jomā izstrādā medicīniskās ierīces, protēzes, mākslīgos orgānus un diagnostikas instrumentus. Piemēri: MRI skeneri, insulīna sūkņi (ierīces, kas automatizē insulīna ievadi cilvēkiem ar cukura diabētu, palīdzot uzturēt stabilu glikozes līmeni asinīs), kardiostimulatori, dialīzes aparāti (mākslīgās nieres, kas attīra asinis no toksīniem pacientiem ar nieru mazspēju).

### ''Tissue Engineering'' (audu inženierija)
Audu inženierijas jomā veido mākslīgos audus un orgānus, izmantojot šūnas un biomateriālus. Piemēri: mākslīgā āda, skrimšļu reģenerācija.

### Sintētiskā bioloģija
Sintētiskās bioloģijas jomā konstruē mākslīgas bioloģiskās sistēmas un ģenētiski modificētus organismus, lai veiktu specifiskas funkcijas. Piemēri: baktērijas, kas ražo bioplastmasu vai bioenerģiju.

### Bioprocesu inženierija
Bioprocesu inženierijas jomā Izstrādā bioreaktorus un procesus bioķīmisko produktu ražošanai, piemēram, antibiotikas, vakcīnas vai bioetanolu.

### Ekoloģiskā inženierija
Ekoloģiskās inženierijas jomā optimizē dabas ekosistēmas un biotehnoloģijas, lai uzlabotu vides kvalitāti. Piemēri: notekūdeņu attīrīšanas sistēmas ar baktērijām.

## Ārējās saites
Pleskavas pilskalns

**Pleskavas** jeb **Pļuskovas pilskalns** atrodas Rēzeknes novada Rikavas pagastā pie Pļuskovas. Pilskalns atrodas uz šaura, augsta paugura, kas stiepjas no ziemeļaustrumiem uz dienvidrietumiem. Pauguram abās pusēs ielejas, bet aiz tām — lēzeni uzkalni, uz kuriem atrodas apkārtējie ciemi.

Paugura augstākā vieta topogrāfiskajās kartēs apzīmēta kā trigonometrisks punkts. Šeit pilskalns ierīkots, pārrokot pauguru šķērsām pušu divās vietās — plakumam katrā galā un uzbedot zemes uz plakuma galiem. Tā šeit radušies uzbedumi 3 m augstāki par plakumu un 5,5 m augstāki par savu grāvju dibeniem. Ziemeļu galā aiz galvenā grāvja redzami vēl 2 mazāki uzbedumi ar grāvjiem.

Kalna sāni viscaur krauji un bez terasēm. Plakums — šaurs un garš, kā tas parasts šādos apstākļos. Plakums ticis arts. Mītņu kārta metru bieza un bagāta trauku atliekām, oglēm un kauliem.

Pilskalna sāni stāvuma dēļ nearami, turpretī pakāje abās pusēs bijusi arta.

leeja pilskalna plakumā bijusi ziemeļgalā, pāri abiem mazākajiem uzbedumiem gar lielā uzbeduma austrumgalu.

Pilskalnam ziemeļaustrumu sānos 20. gadsimta sākumā izrakts uzbraucams ceļš. Citur redzamas dažas Pirmā pasaules kara satiksmes eju atliekas.

Šo pilskalnu aprakstījis Augusts Bīlenšteins savā Latgales ceļojuma aprakstā 1882. gadā. Šeit viņš vēl piebildis, ka krievu ciems Pleskovo jeb Pileskovo varētu būt no krievu mēles bojāts pilskalna nosaukums. Arī Pāvels Rikovs, kurš šo pašu vietu aprakstījis 1917. gadā, pievienojas šīm domām un jautā, vai Pleskava-Pskova kādreiz neesot bijusi "Pilskalns". Savam aprakstam (*Древности Летгалии* 17. lp.) Rikovs pievienojis kalna šķērsgriezumu un min, ka zemnieki esot pilskalnā atraduši arī dzelzs nažu gabalus. Pats Rikovs gan nekādus dzelzs priekšmetus neesot atradis.

## Atsauces

## Ārējās saites

* Pleskavas pilskalns
Federāli pārvaldītie cilšu apgabali

thumb|Federāli pārvaldītie cilšu apgabali kartē
**Federāli pārvaldītie cilšu apgabali** (angļu: *Federally Administered Tribal Areas*, **FATA**) bija reģions Pakistānā, kas pastāvēja līdz 2018. gadam. Tie bija īpaši administratīvie apgabali, kas atrodas valsts ziemeļrietumos gar Afganistānas robežu. Šo teritoriju īpašais statuss un autonomija izrietēja no Pakistānas konstitūcijas, un tās pārvaldību lielā mērā regulēja koloniālās ēras tiesību akti.

FATA ietvēra septiņus cilšu aģentus (administratīvās vienības) un sešas pierobežas zonas. FATA apgabalu tieši pārvaldīja Pakistānas centrālā valdība caur prezidenta ieceltiem administratīvajiem ierēdņiem. Reģionam bija ierobežota pašpārvalde, un tajā tika piemērota īpaša tiesību sistēma, kas balstījās uz tradicionālajām cilšu normām. FATA bija viens no mazāk attīstītajiem reģioniem Pakistānā, un tā bieži bija vardarbības un konfliktu epicentrs, īpaši saistībā ar *[[Taliban]]* un citiem ekstrēmistu grupējumiem.

2018. gadā FATA tika oficiāli integrēta blakus esošajā Haibara Pahtūnhvā pēc Pakistānas parlamenta apstiprinātas konstitucionālās reformas. Integrācija bija paredzēta, lai veicinātu reģiona attīstību, nodrošinātu pilsoņu tiesības un pakļautu to vispārējai tiesību sistēmai.

## Ārējās saites
Gruntes iela

**Gruntes iela** ir iela Mārupē, Tēriņos. Gruntes iela sākas krustojumā ar Vārpu ielu un beidzas krustojumā ar Kantora ielu. Ielas kopējais garums ir 280 metri, tā klāta ar grants segumu, taču vidusdaļā, pēc krustojuma ar Ziediņu ielu, tā turpinās tikai kā taka pļavā. Gruntes ielā ir savrupmāju apbūve, arī tukši gruntsgabali.

Attīstības plānos ir paredzēts Gruntes ielas brauktuvi izbūvēt pilnībā.

## Ielu savienojumi
Gruntes iela ir savienota ar šādām ielām:
* Vārpu iela (T veida krustojums)
* Ziediņu iela
* Kantora iela (T veida krustojums)

## Atsauces
Nangarhāra

**Nangarhāras vilajets** () ir viens no Afganistānas vilajetiem valsts austrumos pie robežas ar Pakistānu. Tā galvaspilsēta ir Džalālābāda, kas ir viena no lielākajām un ekonomiski nozīmīgākajām pilsētām valstī.

Provincē dominē kalnaini apvidi un ielejas. To apdzīvo galvenokārt puštuni (vairākums). Provinces platība ir aptuveni 7700 km2. Iedzīvotāju skaits 2021. gadā — 1 735 531 cilvēks.

## Ārējās saites
Plektofrondikularīdes

**Plektofrondikularīdes** (*Plectofrondiculariidae*) ir foraminīferu dzimta no polimorfinīdu kārtas. Dzimtu 1957. gadā izveidoja itāļu paleontoloģe Eugēnija Montanaro Gallitelli un piedēvēja to amerikāņu zoologam Džozefam Kušmenam, pamatojoties uz viņa 1927. gadā izveidoto *Plectofrondicularinae* apakšdzimtu. Ģeohronoloģiski polimorfinīdes ir zināmas no augšējā triasa perioda līdz mūsdienām.

## Apraksts
Čaula ir izstiepta, saplacināta no malām, biseriāla, kas pāriet uniseriālā, bieži ar ševrona formas kamerām. Atvere ir termināla ar nedaudz neregulārām ribiņām, kas radiāli stiepjas uz iekšpusi un veido ovālajai atverei lūpu. Kaut arī *[[Staffia]]* ģintij nav ševronveida kameras, taču šajā dzimtā tā ir iekļauta tāpēc, ka tās atveres īpatnības liek domāt, ka šī ģints ir cieši saistīta ar *[[Mucronina]]* ģinti.

## Sistemātika
Plektofrondikularīžu dalījums ģintīs:
*dzimta: ***Plectofrondiculariidae*** Cushman, 1927
:*ģints: *[[Behillia]]* Haman, 1979
:*ģints: *[[Berthelinella]]* Loeblich & Tappan, 1957 †
:*ģints: *[[Dyofrondicularia]]* Asano, 1936 †
:*ģints: *[[Lankesterina]]* Loeblich & Tappan, 1961 †
:*ģints: *[[Mucronina]]* Ehrenberg, 1839
:*ģints: *[[Parafrondicularia]]* Asano, 1938 †
:*ģints: *[[Plectofrondicularia]]* Liebus, 1902 †
:*ģints: *[[Plectolingulina]]* Hayward, 2012 †
:*ģints: *[[Sieberina]]* Fuchs, 1970 †
:*ģints: *[[Staffia]]* Schubert, 1911 †
:*ģints: *[[Yneziella]]* Akpati, 1966 †

(†) - izmirušu organismu grupa.

## Atsauces
Mežonīgie pīrāgi. Dienvidjūras pasaka

**"Mežonīgie pīrāgi. Dienvidjūras pasaka"** ir Māra Putniņa sarakstīta piedzīvojumu grāmata no grāmatu sērijas "Mežonīgie pīrāgi", kas pirmo reizi izdota 2003. gadā. Šis darbs ir fantastikas žanra stāsts, kas attēlo unikālu un humoristisku pasauli, kurā dzīvo dažādi kulinārijas iedvesmoti tēli, piedzīvojot dēkas un cīņas savdabīgajā "Konditora pasaulē".

## Sižets
Ostas pilsētā Murseļā mieru izjauc mežonīgie Dienvidjūras pīrāgi ar viņu šausminošo vadoni Mordānu priekšgalā. Šie ļaunie tēli nolaupa brīnumjauko Magoņmaizīti Eloīzu. Lai atbrīvotu sagūstīto meiteni, drosmīgi jaunekļi Eklērs un Radziņš dodas ceļojumā, kas izvēršas par elpu aizraujošu piedzīvojumu.

Viņu ceļā netrūkst izaicinājumu — jūras kauja ar spūņu karalisko floti, cīņas ar asinsdesu laupītājiem, piedzīvojumi bruņinieku turnīrā, ieslodzījums desu cietumā un Džadidas vergu tirgū, kā arī aizraujoši notikumi pīrāgu patvērumā — Tortiljas salā. Šajā plašajā pasaulē, kurā katrs tēls rīkojas atbilstoši savam pildījumam un pagatavošanas veidam, dzīvība kūsā neparedzamos un fantastiskiem notikumiem bagātos līkločos.
Mukroninas

**Mukroninas** (*Mucronina*) ir foraminīferu ģints no polimorfinīdu kārtas.
1826. gadā franču naturālists un paleontologs Alsids Orbiņī *[[Nodosaria]]* ģintij izveidoja *Mucronines* apakšģinti. 1839. gadā vācu dabaszinātnieks Ērenbergs to paaugstināja līdz *Mucronina* ģintij. Ģints tipiskā suga ir *[[Mucronina hasta]]* d'Orbigny in Parker, Jones & Brady, 1865. Ģeohronoloģiski mukroninas ir zināmas no agrā eocēna līdz mūsdienām.

## Apraksts
Čaula ir izstiepta, lancetveidīga vai vēdekļveidīga, stipri saplacināta, šķērsgriezumā divpusēji izliekta. Čaulas mala veido asu leņķi un parasti ir ķīļveidīga. Čaulu veido īsa biseriālā daļa aiz kuras seko uniseriālā daļa, vai arī tā ir uniseriāla visā garumā. Ševronu formas kameras stiepjas atpakaļ gar malām. Atvere ir termināla, ovāli spraugveidīga ar radiālām ribiņām, kas stiepjas tai pāri.

## Sistemātika
Mukroninu sugu uzskaitījums:
*ģints: ***Mucronina*** Ehrenberg, 1839
:*suga: *[[Mucronina acuta]]* (Cushman & Stainforth, 1945) †
:*suga: *[[Mucronina alazanensis]]* (Cushman, 1927) †
:*suga: *[[Mucronina antillana]]* (Palmer & Bermúdez, 1936) †
:*suga: *[[Mucronina billmani]]* (Rau, 1951) †
:*suga: *[[Mucronina compressa]]* (Costa, 1855) †
:*suga: *[[Mucronina dentifera]]* (Cushman & Stainforth, 1947) †
:*suga: *[[Mucronina dumontana]]* (Reuss, 1861) †
:*suga: *[[Mucronina flabelliformis]]* (Guppy, 1894) †
:*suga: *[[Mucronina hasta]]* d'Orbigny in Parker, Jones & Brady, 1865 †
:*suga: *[[Mucronina helenae]]* (Chapman, 1941) †
:*suga: *[[Mucronina hornibrooki]]* Hayward, 2012 †
:*suga: *[[Mucronina jarvisi]]* (Cushman & Todd, 1945) †
:*suga: *[[Mucronina longissima]]* (Silvestri, 1900) †
:*suga: *[[Mucronina miocenica]]* (Cushman, 1926) †
:*suga: *[[Mucronina monacantha]]* (Reuss, 1850) †
:*suga: *[[Mucronina notoensis]]* (Asano, 1953) †
:*suga: *[[Mucronina packardi]]* (Cushman & Schenck, 1928) †
:*suga: *[[Mucronina peruviana]]* (Cushman & Stone, 1947) †
:*suga: *[[Mucronina resigae]]* Hayward, 2012
:*suga: *[[Mucronina seminuda]]* (Reuss, 1851) †
:*suga: *[[Mucronina silvestriana]]* (Thalmann, 1952) †
:*suga: *[[Mucronina spatulata]]* (Costa, 1855) †
:*suga: *[[Mucronina striata]]* (d'Orbigny, 1826) †
:*suga: *[[Mucronina trilineata]]* (Cushman, 1927) †
:*suga: *[[Mucronina vaughani]]* (Cushman, 1927) †
:*suga: *[[Mucronina vokesi]]* (Cushman, Stewart & Stewart, 1949) †

(†) - izmirušu organismu grupa.

## Atsauces
Mucronina compressa

***Mucronina compressa*** (no  - "saspiests") skaitās izmirušu foraminīferu suga plektofrondikularīžu dzimtā un Nodosariānu apakšklasē. Sugu 1855. gadā aprakstīja itāļu zoologs Oronco Gabriele Kosta kā *Frondicularia compressa*. Tā bija izplatīta Vidusjūrā (Alžīrijas piekrastē), Atlantijas okeānā pie ASV krastiem un pie Eiropas, pie Kubas salas un Klusajā okeānā pie Jaunzēlandes. Pēc citiem datiem suga bija izplatīta arī Dienvidatlantijā, Indijas okeānā, Indonēzijā, Jaungvinējā, kā arī Klusā okeāna ziemeļu, rietumu un dienvidu daļā. Ģeohronoloģiski *Mucronina compressa* ir zināmas no vēlā eocēna līdz vidējam pleistocēnam, taču atsevišķos gadījumos suga tiek norādīta kā recenta (piemēram, Klusā okeāna rietumos vai ASV austrumu piekrastē). Arī Sicīlijas dienvidos, Marinas di Raguzas pludmalē atrastais paraugs palielina varbūtību, ka suga ir recenta. *Mucronina compressa* ir dziļūdens forma un dzīvoja zonā no augšējās batiāles līdz augšējai abisālei (400–2600 m), retos gadījumos līdz vidējai abisālei (3300 m). 

## Apraksts
Čaula ir šauri vai plati eliptiska, pēc formas lapveidīga, sašaurinās uz noapļotajiem punktiem abos galos. Tā ir mēreni saplacināta, šķersgriezumā ovāla ar asām, ķīļveidīgām malām. Sākotnēji biseriāla, bet ātri kļūst uniseriāla ar augstām, ševrona veida, uzpūstām kamerām. Kameras no virsotnes līdz perifērijas galiem ir 1,5-2 reizes augstākas par savu platumu. Šuves ir diezgan stipri iespiestas, ar noapaļotu smailu mediālo leņķi. Čaulas virsma ir bez ribiņām. Prolokuls var būt sfērisks vai saplacināts, parasti brīvs, bet reizēm daļēji vai vai nedaudz apjozts ar nākamo kameru. Daudziem eksemplāriem ir viens labi attīstīts prolokula dzelksnis. Atvere ir termināla, relatīvi īsa, ovāla ar neregulārām, radiālām ribiņām, kas no šauras lūpas iestiepjas iekšā.

## Atsauces
Radiotehnika

**Radiotehnika** ir elektrotehnikas nozare, kas nodarbojas ar radiouztvērējiem, radioraidītājiem, antenām un radariem, lai raidītu vai uztvertu frekvences no 20 kHz līdz 300 GHz.

Radiotehnika ir iekļauta gandrīz visās ierīcēs, kas pārraida vai uztver radioviļņus, tostarp, bet ne tikai, mobilie tālruņi, radio, Wi-Fi un divvirzienu radio. Radiotehnika ir ļoti specializēta joma, kas parasti ietver šādas kompetences jomas:

* Antenu sistēmu projektēšana, lai nodrošinātu noteikta ģeogrāfiskā apgabala starojuma pārklājumu ar elektromagnētisko lauku vai nodrošinātu uztveršanas jutīgumu.
* Salāgošanas ierīču un fīderu līniju konstrukciju projektēšana radiofrekvenču enerģijas transportēšanai bez nevajadzīga izstarojuma.
* Ķēdes elementu un pārvades līniju konstrukciju pielietojums oscilatoru, pastiprinātāju, jaucēju, detektoru, kombinatoru, filtru, pretestības pārveidojošo tīklu un citu ierīču projektēšanā.
* Radiofrekvenču ierīču un sistēmu darbības pārbaude un mērīšana.

Lai iegūtu kvalitatīvus rezultātus, radioinženierim ir jābūt padziļinātām zināšanām matemātikā, fizikā un vispārējā elektronikas teorijā, kā arī specializētai apmācībai tādās jomās kā viļņu izplatīšanās, pretestības transformācijas, filtri un mikrojoslu iespiedshēmas plates dizains.

## Radioelektronika
*Radioelektronika* ir saistīta ar elektroniskām shēmām, kas uztver vai pārraida radiosignālus.

Parasti šādām shēmām jādarbojas radiofrekvences un jaudas līmeņos, kas nosaka īpašus ierobežojumus to konstrukcijai. Šo ierobežojumu nozīme palielinās līdz ar augstākām frekvencēm. Mikroviļņu frekvencēs signāla pēdu pretestība kļūst par būtisku ķēdes fiziskā izkārtojuma daļu.

Radioelektronikas tēmu saraksts:

* RF oscilatori : fāzes bloķēta cilpa, ar spriegumu kontrolēts oscilators
* Raidītāji, pārvades līnijas, pārraides līniju skaņotāji, RF savienotāji
* Antenas, antenu teorija
* Uztvērēji, skaņotāji
* Pastiprinātāji
* Modulatori, demodulatori, detektori
* RF filtri
* RF ekranēšana, iezemētā plakne
* Tiešās secības izkliedes spektrs (DSSS), trokšņu jauda
* Digitālais radio
* RF jaudas pastiprinātāji
** Metāla-oksīda-pusvadītāju lauka efekta tranzistors (MOSFET) : jaudas MOSFET, sāniski izkliedēts metāla oksīda pusvadītājs (LDMOS)
** Bipolārā savienojuma tranzistori
* Pamatjoslas procesori (komplementārs metāla-oksīda-pusvadītāja (CMOS))
* RF CMOS (jauktu signālu integrālās shēmas)

## Atsauces

## Ārējās saites
1995. gada UEFA Čempionu līgas fināls

**1995. gada UEFA Čempionu līgas fināls** bija 40. finālspēle turnīrā, kura notika Vīnē, starp Amsterdamas "Ajax" un *[[AC Milan]]* komandām. Tā bija 1969. gada Eiropas kausa fināla atkārtojums un *AC Milan* trešais fināls pēc kārtas UEFA Čempionu līgā, sasniegums, ko Čempionu līgas ērā kopš tā laika līdz šim atkārtojuši ''Juventus'', no 1996. gada līdz 1998. gadam, un Madrides "Real", no 2016. līdz 2018. gadam. *AC Milan* arī varēja atkārtot Madrides "Real" rekordu, kuri sešas reizes bija triumfējuši Eiropas kausā/UEFA Čempionu līgā. Pēc 85 minūtēm spēlē tika gūti pirmie vārti, kad "Ajax" uzbrucējs Patriks Kluiverts, 18 gadu un 327 dienu vecumā, kļuva par jaunāko spēlētāju, kurš guvis vārtus UEFA Čempionu līgas finālā.

## Komandas
*Sekojošā tabulā fināli līdz 1992. gadam bija Eiropas kausa ērā, kopš 1993. gada — UEFA Čempionu līgas ērā.*

## Ceļš uz finālu

** "Milan" komandai tika atņemti divi punkti par skatītāju nemieriem pret "Casino Salzburg" otrajā spēļu kārtā.*

**Piezīmes:** (H) — mājās; (A) — izbraukumā

## Spēle

## Skatīt arī

* 1969. gada Eiropas kausa fināls — sacentās tās pašas komandas
* 1995. gada UEFA Superkauss

## Atsauces

## Ārējās saites

* 1994./1995. gada UEFA Čempionu līgas sezona UEFA mājaslapā
Plivdu pilskalns

**Plivdu pilskalns** ir pilskalns, kas atrodas Preiļu novada Preiļu pagastā, netālu no Plivdām. Šķita neticami, ka biezi apdzīvotajā Preiļu apkārtnē nebūtu neviena pilskalna. Pēc ilgākas meklēšanas un iedzīvotāju aptaujāšanas 20. gadsimta sākumā izdevās uzzināt, ka kādu tīrumu netālu no Preiļiem, Plivdu ciema robežās, sauc par pilskalnu. Tas atrodas 1 km uz rietumiem no Anspoku muižas un 2,5 km uz dienvidaustrumiem no Preiļiem, Preiļupes kreisajā krastā. Šai vietā Preiļupe izgrauzusies caur paaugstu vietu, radīdama sev stāvus krastus. Pilskalnam izmantots krasta uzkalns, kurš pret upīti jumta stāvumā, bet pret laukiem lēzeni atkrīt.

Šis kalns ticis arts, bijis apsēts rudziem, bet senāk, domājams, bijis nocietināts ierakumiem un uzbedumiem. No tiem nav vairs atlicis nekādu pēdu, jo aršana iesākta 19. gadsimta vidū un plakums, kā arī sāni pārveidoti. Pirmos gadus, kad sākuši pilskalnu art, esot izaruši vara gredzenus, stikla pogas, dakšas un karoti. Arī šķēpu gali esot manīti. Tagad atradumu vairs neesot. 20. gadsimtā vēlreiz pārmeklējot izjaukto mītņu kārtu, izdevies uzlasīt vienīgi māla trauku gabaliņus.

Kalnam pašā augšā rēgojies sārts māls, jo mītņu kārta noarta 4 m zemāk. Tā vēl pusmetru bieza un melna.

Apkārtne šim pilskalnam viegli ciļņota. Dienvidrietumos plašas, mitras ganības. Pāri ielejai rietumu pusē atrodas kalns, dēvēts par Runča kalnu, tam blakām — Priedīšu kalns.

## Atsauces

## Ārējās saites

* Plivdu pilskalns
Eugēnija Montanaro Gallitelli

**Eugēnija Montanaro Gallitelli** (; dzimusi , mirusi ) bija itāļu paleontoloģe, Modēnas Universitātes profesore.

## Biogrāfija
Eugēnija dzimusi 1906. gadā Modēnā. 1924. gadā ar diplomu pabeidza Muratori klasisko liceju Modēnā.

1928. gadā viņa absolvēja dabaszinātņu fakultāti Modenas Universitātē ar disertāciju par Modēnas Apenīnu minerāliem un eksperimentālu darbu par Montegibbio Tortonas stāva (Miocēns) koraļļiem. Interese par fosilajiem koraļļiem viņai palika arī turpmāk. Tā, pateicoties monogrāfijai, veltītai Āfrikas kvartāra koraļļiem, 1932. gadā viņa saņēma savu pirmo pētniecības balvu, ko tai piešķīra Zinātnes attīstības biedrība. 1930. gadā viņa ieguva štata asistenta amatu, bet 1934. gadā brīvā pasniedzēja amatu paleontoloģijā, pateicoties kam viņš sāka pasniegt paleontoloģiju Modenas Universitātē, kurai 1941. gadā pievienoja arī ģeoloģijas mācības un ģeoloģijas virzienu tāda paša nosaukuma institūtā.

Neskatoties uz aktīvo zinātnisko darbību, kas neapstājās pat Otrā pasaules kara laikā, Eugēnija Montanaro Galitelli pilntiesīgās profesores amatu ieguva tikai 1956. gadā, kad uzvarēja pirmajā Itālijā izsludinātajā konkursā uz profesora amatu paleontoloģijā. 1957. gadā Eugēnija tika ievēlēta par Itālijas paleontoloģiskās biedrības prezidenti (saglabāja šo amatu līdz 1970. gadam), bet 1958. gadā ieņēma Modēnas matemātikas un dabaszinātņu biedrības prezidentes amatu. Šajā pat gadā Eugēnija izstrādāja ģeoloģisko zinātņu kursu Modēnā (kuru pasniegt viņa sāka no 1964. gada). 1960. gadā tika izdots pirmais "Itālijas Paleontoloģijas biedrības biļetena" numurs, kuru Montanaro Galitelli vadīja līdz 1969. gadam. Daudzas viņas publikācijas bija veltītas paleontoloģijai un ģeoloģijai.

1961. gadā pēc Eugēnijas Montanaro Galitelli priekšlikuma tika izveidots Modēnas Universitātes Paleontoloģijas institūts, kas ieguva savu patstāvību, nodaloties no ģeoloģiskās tēmas. Viņas vadībā institūts iegādājās allozaura un kamptozaura skeletus no Ohaio atradnēm (ASV), kuru kopijas pašlaik ir izstādītas Modēnas Universitātes muzeja Dinozauru zālē. Paleontoloģijas muzeju bagātināja arī Montanaro Gallitelli kolekcijas, tostarp bagātīga Perma koraļļu kolekcija no Sosio ielejas Sicīlijā. Kā daudzu zinātnisku publikāciju autores (nedaudz zem 100), viņas pētījumu tēmas ir bijušas dažādas, tostarp par miocēna molusku sistemātiku, Āfrikas, Apenīnu nogāžu, Sicīlijas perma un Dolomītu Alpu triasa koraļļu izpēti, kuriem viņa pētīja filoģenēzi, skeletoģenēzi un mikrostruktūru. Daļa viņa studiju bija veltīta arī planktona foraminīferu sistemātikai.

Par ilggadēju darbu Itālijas paleontoloģijas labā 1973. gadā Itālijas Republikas prezidents viņu apbalvoja ar Zelta medaļu par nopelniem izglītībā, kultūrā un mākslā — atzinību, kuru dažus gadus iepriekš bija ieguvis arī viņas vīrs Paolo. 1982. gadā viņa noturēja savu pēdējo mācību stundu, pirms aiziešanas pensijā, un par lielajiem nopelniem, kas gūti, strādājot par profesori Modenas Universitātē, 1983. gadā tika iecelta par emeritus (goda) profesori.

Brīvajā laikā Eugēnija aizrāvās ar klasisko mūziku (viņai bija izglītība vijoles spēlē).

## Atsauces
Oronco Gabriele Kosta

**Oronco Gabriele Kosta** (; dzimis , miris ) bija itāļu zoologs, paleontologs, entomologs un meteorologs, Itālijas Karaliskās zinātņu akadēmijas un Pontanianas akadēmijas biedrs.

## Biogrāfija
Kosta dzimis 1787. gada 26. augustā Domeniko un Vitas Maneru ģimenē. 1808. gadā viņš pārcēlās uz Neapoli, kur Neapoles Universitātē studēja medicīnu. Pēc tās pabeigšanas atgriezās Lečē, kur praktizēja Paskuale Manni studijā, kura iepazīstināja Oronco ar botāniku un dabas vēsturi. No 1813. līdz 1820. gadam pasniedza fiziku Karaliskajā koledžā Lečē. 1820. gadā piedalījās "Ekonomiskā meteoroloģijas žurnāla" dibināšanā.

Politisku vajāšanu dēļ par pievienošanos konstitucionālajai valdībai, kas izveidojās 1820.—1821. gada sacelšanās laikā, viņš 1824. gadā atgriezās Neapolē. Šajā pašā gadā kļuva par Karaliskās zinātņu akadēmijas un Pontanianas akadēmijas (*Academia Pontaniana*) biedru. No 1827. līdz 1839. gadam pēc Karaliskās akadēmijas rīkojuma viņš apmeklēja dažādus karalistes reģionus un ziņoja par dažādiem zinātniskajiem novērojumiem. Kā ārsts viņš bija iekļauts valdības delegācijas sastāvā, kas bija nosūtīta uz Vīni, lai izpētītu holeras izplatīšanās cēloņus un ārstēšanas iespējas. Visbeidzot Neapoles Universitātē viņš vadīja zooloģijas katedru.

Ar savu dēlu Ahillu viņš devās ilgā ceļojumā pa Itāliju, Franciju un Šveici, kur viņi iepazinās ar daudziem tā laika nozīmīgiem zinātniekiem. 1841. gadā viņš piedalījās Dabaszinātnieku akadēmijas (*Accademia Degli Aspiranti Naturalisti*) izveidē. 1846. gadā prezidēja Pontanianas akadēmiju.

1849. gadā savu liberālo politisko ideju dēļ atkal tika atcelts no amata universitātē, kā arī viņam tika liegts pamest valsti. 1860. gadā pēc Itālijas apvienošanās viņš tika nozīmēts par parlamenta locekli, bet viņa dēls Ahills ieņēma vietu Neapoles Universitātes zooloģijas katedrā.

Oronco Gabriele Kosta mira Neapolē 1867. gada 7. novembrī.

## Piemiņa
Par godu Oronco Gabriele Kostam tika nosaukta taisnspārņu suga *[[Italopodisma costai]]* Targioni-Tozzetti, 1881 un zirnekļu suga *[[Alpaida costai]]* Levi, 1988.

## Atsauces

## Ārējās saites